Gae Setswana go ya go Sekgoa itladika
Thanolo ya itladika ka Sekgoa …basebetsi ba hopola mantsoe ao
Letona la Bosebeletsi ba Sechaba, Morena Joang Molapo, o hlalosa a le mothating oa ho tlosa mamphemphe a teng ka hare ho basebeletsi boohle ba ’muso, haholo ho ba se nang litokomane tse hlokehang. A bua ’mokeng oa baqolotsi ba litaba ka Labone, Molapo o hlalosa sena se tlilo ama bohle ba fumanang meputso ho tsoa mokotleng oa ’muso. A re lebaka ke mamphemphe ao, e le lekala, ba hlokometseng a potapotile makala a ’muso. Sena ke mokhoa oa ho hloekisa le ho ntlafatsa tšebetso makaleng.
Molapo a supa hore mosebeletsi o tla baloa, empa h’a sena tokomane ea boitsebiso (ID) a keke a baloa. “Ha hona eng kapa eng eo re tlang ho e mamela hotsoa ho mosebeletsi ea senang ID. Ha ID e le sieo re koalla mosebeletsi ea joalo kantle re emisa moputso oa hae, haufi kamor’a mono re tla be re se ntse re bapatsa mosebetsi ono oa hae,” ho rialo Molapo.
Letona la hlalosa litokomane tse lebelletsoeng hore bahlanka ba be le tsona ha ba baloa e le tokomane ea boitsebiso, lengolo la khiro, lengolo la phahamiso, lengolo le isang mohlanka sebakeng se seng sa tšebetso, mangolo a thuto, lengolo la lenyalo le bopaki ba moputso oa khoeli ea ’Mesa.